CELEX: 62019CN0413
Language: hu
Date: 2019-05-24 00:00:00
Title: C-413/19. sz. ügy: 2019. május 24-én benyújtott kereset — Európai Bizottság kontra Szlovén Köztársaság

2019.7.22.   
            
            
               HU
            
            
               Az Európai Unió Hivatalos Lapja
            
            
               C 246/16
            
         
      2019. május 24-én benyújtott kereset — Európai Bizottság kontra Szlovén Köztársaság
      (C-413/19. sz. ügy)
      (2019/C 246/16)
      Az eljárás nyelve: szlovén
      
         Felek
      
      
         Felperes: Európai Bizottság (képviselők: M. Kocjan és K. Talabér Ritz)
      
         Alperes: Szlovén Köztársaság
      
         Kereseti kérelmek
      
      A Bizottság azt kéri, hogy a Bíróság:
      
                  —
               
               
                  állapítsa meg, hogy a Szlovén Köztársaság, mivel az energiahatékonyság tanúsítására vonatkozó kötelezettséget a közigazgatási szervek tulajdonában vagy használatában lévő épületekre korlátozta, nem teljesítette az épületek energiahatékonyságáról szóló irányelv (1) 13. cikkének (2) bekezdéséből eredő kötelezettségét;
               
            
                  —
               
               
                  a Szlovén Köztársaságot kötelezze a költségek viselésére.
               
            
         Jogalapok és fontosabb érvek
      
      A 2010/31/EU irányelv 13. cikkének (2) bekezdése értelmében a tagállamoknak elő kell írniuk, hogy amennyiben egy, a 12. cikk (1) bekezdésének megfelelően kiállított energiahatékonysági tanúsítvánnyal rendelkező épület 500 m2-nél nagyobb hasznos alapterületét a közönség rendszeresen látogatja, az energiahatékonysági tanúsítványt helyezzék ki a nyilvánosság számára jól látható helyre. Mivel a Szlovén Köztársaság e kötelezettséget csak olyan épületek tekintetében írta elő, amelyek állami szervek tulajdonában vagy használatában vannak, a Bizottság úgy határozott, hogy keresetet indít a Bíróság előtt.
      
         (1)  Az épületek energiahatékonyságáról szóló, 2010. május 19-i 2010/31/EU európai parlamenti és tanácsi irányelv (HL 2010 L 153, 13. o.).